CELEX: 32006R1790
Language: el
Date: 2006-12-05
Title: Κανονισμός (ΕΚ) αριθ. 1790/2006 της Επιτροπής, της 5ης Δεκεμβρίου 2006 , για την αναγνώριση των εργασιών ελέγχου τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίες διενεργούνται στην Τουρκία πριν από την εισαγωγή στην Κοινότητα

6.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/8
            
         
      ΚΑΝΟΝΙΣΜΌΣ (ΕΚ) αριθ. 1790/2006 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2006
   για την αναγνώριση των εργασιών ελέγχου τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίες διενεργούνται στην Τουρκία πριν από την εισαγωγή στην Κοινότητα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 10,
   Εκτιμώντας τα ακόλουθα:
   
               (1)
            
            
               Το άρθρο 7 του κανονισμού (ΕΚ) αριθ. 1148/2001 της Επιτροπής, της 12ης Ιουνίου 2001, σχετικά με τους ελέγχους τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών (2), καθορίζει τους όρους για την αναγνώριση των εργασιών ελέγχου που εκτελούνται από ορισμένες τρίτες χώρες, οι οποίες το ζητούν, πριν από την εισαγωγή στην Κοινότητα.
            
         
               (2)
            
            
               Οι αρχές της Τουρκίας διαβίβασαν στην Επιτροπή αίτηση για την αναγνώριση των εργασιών ελέγχου που εκτελούνται υπό την ευθύνη της Γενικής Διεύθυνσης Τυποποίησης του Εξωτερικού Εμπορίου. Στην αίτηση αυτή αναφέρεται ότι η ανωτέρω υπηρεσία ελέγχου διαθέτει το αναγκαίο προσωπικό, εξοπλισμό και εγκαταστάσεις για την εκτέλεση αυτών των ελέγχων, ότι χρησιμοποιεί μεθόδους ισοδύναμες προς αυτές που μνημονεύονται στο άρθρο 9 του κανονισμού (ΕΚ) αριθ. 1148/2001 και ότι τα νωπά οπωροκηπευτικά που εξάγονται από την Τουρκία και προορίζονται για την Κοινότητα ανταποκρίνονται στις κοινοτικές προδιαγραφές εμπορίας.
            
         
               (3)
            
            
               Σύμφωνα με τις πληροφορίες που διαβιβάστηκαν από τα κράτη μέλη στην Επιτροπή, κατά την περίοδο 2001 έως 2005, ήταν σχετικά ολιγάριθμες οι περιπτώσεις μη τήρησης των προδιαγραφών εμπορίας όσον αφορά τις εισαγωγές νωπών οπωροκηπευτικών από την Τουρκία.
            
         
               (4)
            
            
               Κατά συνέπεια, πρέπει να αναγνωρισθούν οι έλεγχοι τήρησης των προδιαγραφών που διενεργούνται από την Τουρκία, με ισχύ από την ημερομηνία εφαρμογής της διαδικασίας διοικητικής συνεργασίας η οποία προβλέπεται στο άρθρο 7 παράγραφος 8 του κανονισμού (ΕΚ) αριθ. 1148/2001.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αναγνωρίζονται, σύμφωνα με το άρθρο 7 του κανονισμού (ΕΚ) αριθ. 1148/2001, οι έλεγχοι τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίοι διενεργούνται από την Τουρκία πριν από την εισαγωγή στην Κοινότητα.
   Άρθρο 2
   Τα στοιχεία του επίσημου ανταποκριτή και του οργανισμού ελέγχου στην Τουρκία που μνημονεύονται στο άρθρο 7 παράγραφος 2 δεύτερο εδάφιο του κανονισμού (ΕΚ) αριθ. 1148/2001, παρατίθενται στο παράρτημα I του παρόντος κανονισμού.
   Άρθρο 3
   Τα πιστοποιητικά που προβλέπονται στο άρθρο 7 παράγραφος 3 δεύτερο εδάφιο του κανονισμού (ΕΚ) αριθ. 1148/2001 και τα οποία εκδίδονται μετά από τους ελέγχους που μνημονεύονται στο άρθρο 1 του παρόντος κανονισμού, πρέπει να συντάσσονται σε έντυπα σύμφωνα με το υπόδειγμα που εμφαίνεται στο παράρτημα II του παρόντος κανονισμού.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από την ημερομηνία δημοσίευσης στη σειρά C της Επίσημης Εφημερίδας της Ευρωπαϊκής Ένωσης της ανακοίνωσης που μνημονεύεται στο άρθρο 7 παράγραφος 8 του κανονισμού (ΕΚ) αριθ. 1148/2001, σχετικά με την καθιέρωση της διοικητικής συνεργασίας μεταξύ της Κοινότητας και της Τουρκίας.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 156 της 13.6.2001, σ. 9. Κανονισμός όπως τροποποιήθηκε τελευταία με τον κανονισμό (ΕΚ) αριθ. 408/2003 (ΕΕ L 62 της 6.3.2003, σ. 8).
   
      ΠΑΡΑΡΤΗΜΑ I
      Επίσημος ανταποκριτής κατά την έννοια του άρθρου 7 παράγραφος 2 του κανονισμού (ΕΚ) αριθ. 1148/2001:
      Γενική Διεύθυνση Τυποποίησης του Εξωτερικού Εμπορίου
      
                  Γενικός Διευθυντής: κ. Yavuz MOLLASALİHOĞLU
               
            
                  Προϊστάμενος του τμήματος γεωργίας: κα Çiğdem KILIÇKAYA
               
            
                  Διεύθυνση: İnönü Bulv. No: 36 Oda no: 2118 06510 Emek/Ankara
               
            
                  Τηλ.: (90-312) 212 58 99
               
            
                  Φαξ: (90-312) 212 68 64, (90-312) 205 09 18
               
            
                  E-mail: kilickayac@dtm.gov.tr
               
            Οργανισμός ελέγχου κατά την έννοια του άρθρου 7 παράγραφος 2 του κανονισμού (ΕΚ) αριθ. 1148/2001:
      Περιφερειακή Διεύθυνση Δυτικής Ανατολίας
      
                  Περιφερειακός Διευθυντής: κ. Muzaffer ERTÜRK
               
            
                  Διεύθυνση: Gazi Bulv. No: 126 Kat:1 35230 Basmane/İzmir
               
            
                  Τηλ.: (90-232) 483 40 26
               
            
                  Φαξ: (90-232) 48 37 72
               
            
                  E-mail: izmirbolge@dtm.gov.tr
               
            Περιφερειακή Διεύθυνση Νότιας Ανατολίας
      
                  Περιφερειακός Διευθυντής: κ. Şükrü ÇALIŞKAN
               
            
                  Διεύθυνση: Çakmak Cad. Buğdaycı Apt. No:27 Kat:6/32 Mersin
               
            
                  Τηλ.: (90-324) 237 97 18
               
            
                  Φαξ: (90-324) 237 19 59
               
            
                  E-mail: mersinbolge@dtm.gov.tr
               
            Περιφερειακή Διεύθυνση Νοτιοανατολικής Ανατολίας
      
                  Περιφερειακός Διευθυντής: κ. M. Zihni DOĞAN
               
            
                  Διεύθυνση: Yeni Valilik Binası Kat:5 No:555 27330 Gaziantep
               
            
                  Τηλ.: (90-342) 230 78 52
               
            
                  Φαξ: (90-342) 221 21 44
               
            
                  E-mail: gaziantepbolge@dtm.gov.tr
               
            Περιφερειακή Διεύθυνση Μαρμαρά
      
                  Περιφερειακός Διευθυντής: κ. Çağatay ÖZTÜRK
               
            
                  Διεύθυνση: Dış Ticaret Kompleksi D Blok K-1-2 Çobançeşme Mevkii Sanayi Cad
               
            
                  Yenibosna – Bahçelievler/İstanbul
               
            
                  Τηλ.: (90-212) 454 08 20
               
            
                  Φαξ: (90-212) 454 08 22
               
            
                  E-mail: istanbulbolge@dtm.gov.tr
               
            Περιφερειακή Διεύθυνση Ανατολικής Μαύρης Θάλασσας
      
                  Περιφερειακός Διευθυντής: κ. Ö. Naci GENÇTÜRK
               
            
                  Διεύθυνση: Hükümet Konağı Üst Zemin Kat 61040 Trabzon
               
            
                  Τηλ.: (90-462) 230 19 82
               
            
                  Φαξ: (90-462) 229 73 09
               
            
                  E-mail: izmirbolge@dtm.gov.tr
               
            Περιφερειακή Διεύθυνση Κεντρικής Ανατολίας
      
                  Περιφερειακός Διευθυντής: κ. Caner SOLMAZ
               
            
                  Διεύθυνση: Mithatpaşa Cad. No: 18/4 Kızılay/Ankara
               
            
                  Τηλ.: (90-312) 430 61 08
               
            
                  Φαξ: (90-312) 430 61 09
               
            
                  E-mail: ankarabolge@dtm.gov.tr
               
            
   
      ΠΑΡΑΡΤΗΜΑ II
      Υπόδειγμα πιστοποιητικού που αναφέρεται στο άρθρο 7 παράγραφος 3 του κανονισμού (ΕΚ) αριθ. 1148/2001